रक्सौल : इ स्टेशन अंर्तराष्ट्रीय स्टेशनक दर्जा पाबि गेल अछि। एहि स्टेशनसं दिल्ली जाय वाली सत्याग्रह, कोलकाता जाय वाली मिथिला आ मुंबई जाय वाली जनसाधारण एक्सप्रेससं प्रतिदिन हजारोँक संख्यामे यात्रीक आवागमन होइत अछि मुदा सुविधाक नाम पर शनिक साढ़ेसाती आबि जाइत छैक। बताबी जे रक्सौल स्टेशन पर भारतीय पर्यटकक संग विदेशी पर्यटकक सेहो आबै-जाइ छथि। स्टेशन पर पर्यटक लेल पूछताछ केँद्र बनाओल गेल अछि जाहिसं पर्यटक क्षेत्रक बारेमे पूर्ण जानकारी प्राप्त कऽ सकथि मुदा स्टेशन परिसरमे स्थित स्टेशन अधीक्षक केँ बगलमे स्थित सूचना केँद्र बंद रहैत अछि जाहिसं पर्यटक केँ बाहरी लोकसं संपर्क करैत पड़ैत अछि आ ओ लगातार ठकल जा रहल छथि। 